besvergelse
Store norske leksikon,Historie,Kulturhistorie,Folketro
En besvergelse er ifølge folketroen magiske, kraftfylte formler og tegn som brukes med hensikten å fremkalle overnaturlige virkninger. Gjennom besvergelse mener man å kunne befale over ånder og naturkrefter, så man kan nytte dem i sin tjeneste eller hindre dem i å gjøre skade. Man mente at besvergeren kunne helbrede og påføre sykdommer, frem- og bortmane djevler og så videre. I Norden er en mengde besvergelsesformularer samlet i svartebøkene.
I oldtiden var babylonierne, kaldeerne og egypterne kjent som besvergere, og middelalderens besvergelseskunst i Europa stammer fra Orienten. De gamle nordboerne kjente tryllesanger, galdrar. Troen på besvergelser forekommer hos de aller fleste naturfolk, og den er fremdeles utbredt i mange moderne samfunn. Les mer i Store norske leksikon trolldom wicca eksorsisme Svarteboken Cyprianus Eksterne lenker Bang, Anton Christian 1902: Norske Hexeformularer og Magiske Opskrifter. Les i Bokselskap.no Litteratur Grambo, Ronald: Norske trollformler og magiske ritualer. 1979. Les boka på nb.no